Aarhuus Stifts-Tidende, 1830-09-16
Ved Aftagelsen af den øverste Plade fandtes derunder tvende murede Rum, hvoraf det mindste var tomt, men i det større fandtes en Blykiste 1 Al. 4 T. lang, 18 T. bred og 9 T. dyb, med Laag af samme Materie. Ved dettes Aabning saae man Benene af et Liig, indsvøbte i et Klædemon, som det syntes, af Sølvbrocade, men som var meget skjørt og havde et mørkt Udseende. Benene vare lagte i en vis Orden med Hovedet i Midten, og vare endnu vel conserverede. J Enden af Kisten laae en kløftet Pind med et Tverstykke i, formodentlig en Reliqvie. Ovenpaa Laaget laae en Blyplade næsten aldeles ubeskadiget *), hvori, som det synes med en Meisel, var indhugget følgende Jndskrift: ANNO. INCARNa TIONIS. DOIII. M. LESIMO. DVENTESIMO. QVARTO. AN. NO. REGNL. REGIS. WADEYARI. SE. CND. C. LITTERA. DOMINICALl. POST. BlSSEYVM. in DICTIONe. OCTOGESl MA. SEPTIMA. EPACTIS. DECEM. ET. SEPTEM. LVNA. SEPIIMA. TERTIO. DVS. APRIIIS. OBIIT. PETRVS. FIIIVS. Vare. ElsopVS. AR VSIESIS. ) Blypladen var vel deelt i tvende Stykker af lige Størrelse, hvoraf det mindste indeholder de to første Linier; men det er øiensynligt, at denne Deling hidrører fra den Fure, man har pløiet, for at adskille Linierne, og som her er bleven saa dyb, at man kan see, den paa flere Steder maa være gaaet næsten heelt i igjennem. Denne Jndskrift kunde vel omtrent oversættes : Aar efter Herrens Byrd 1204, i det andet Aar af Kong Valdemars Regjering, da Søndagsbogstavet var C., efter Skuddagen, (?) i den 81de Jndictionssyvende Aar, som havde 17 Egacter, da Maanen var 7 Dage gammel (?) den 11te April døde Peder Wagensen, Biskop i Aarhuus. I Hovedsagen er vel denne Oversættelse rigtig, skjøndt Anmelderen tilstaaer, at han i Henseende til Udtrykkene: post bissextum og septima luna ikke er sikker paa at have truffet den rette Mening. J øvrigt bemærkes, at Kongens Navn paa Pladen ved en Feiltagelse er stavet Wademari, og at i Ordet: indictione in og det sidste e ere blevne forglemte og siden indskudte foroven med mindre Skrift. Uden Tvivl vil Opdagelsen af denne Jndskrift have Jnteresse for Oldgrandskeren, saameget mere som Historieskriverne, angaaende denne Biskop Wagensen eller Wognsen, have været meget uenige. Saameget har været afgjort, at han først har begyndt Aarhuus Domkirkes Bygning; men om hans Dødsaar vare Meningerne deelte, da Nogle, som hvitfeld og P. Poulson lade ham deeltage i Toget til Lifland 1219, den Sidste endog tillægger ham Deel i den Jydske Lovs Udgivelse 1240, og nævner 1246 som hans Dødsaar. Pontoppidan har i sine Annal. eccles. dan. 1 Th. P. 387 allerede viist, at en Forvexling her har fundet Sted, og formoder, at P. Wagensen levede til omtrent 1210, da hans Eftermand Skjalm døde 1215 eller 1216. Han formoder derfor med Grund, at han er bleven forvexlet med en sildigere Biskop, der ogsaa bar Navnet Peder, hvorved han har faaet Æren, for dennes Bedrifter. Suhm antager i sin Danm. Hist. T. 8. p. 269, at han blev Biskop 1192 og anfører tillige den Formodning af Langebek, at han og Peder Jngritsen, der nævnes som hans Formand, er een og samme Person. Han skulde nemlig være kaldt Jngritsen efter sin Moder Jngrit eller Jnger, ligesom Wagensen efter sin Fader Wagen eller Wogn. Det være nu, som det vil, saa bliver denne Biskopen, med Hensyn til Aarhuus Stift, ret mærkelig Mand. Thi Aar 1195 testamenterede han alle sine Bøger til et Bibliothek ved St. Clemens Kirke, hvilken hidtil var af Træe, og 1201 begyndte han Domkirkens Opbyggelse af Steen, hvortil han skjænkede Meget af sine betydelige private Eiendomme. Hans Eftermand blev Skjalm, der, som sagt, døde omtrent 1215, thi i Aaret 1216 nævnes hans Eftermand Ebbe, i det Mageskiftebrev, hvorved Valdemar overlod Øen Thunøe til St. Clemmens Kirke. Hos Langeb. i series Episc. Arh. VII p. 211 siges, at Ebbe tiltraadte Bispedømmet 1251, hvilket formodentlig er en Trykkeilfor 1215, i det mindste nævnes hans Eftermand, Biskop Peer af Arus i Jndledningen til den Jydske Lov, som blev givet 1240. Naar denne Petrukblev Biskop, vides vel ikke; men var han end ikke med paa Toget til Lifland 1219 (Suhm formoder, at man har forvexlet ham med Ebbe) saa maa han dog have levet en god Deel tidligere end 1251, og Domkirkens Bygning har da ikke varet saa længe, som der angives hos Hertel 1 D. p. 10.